Edisyon Floraison

Edisyon Floraison se yon mezon edisyon ann Ayiti, ki te kreye an 2018.

 Istwa 
Edisy Floraison, ki te kreye an 2018 pa yon gwoup jèn Ayisyen ki soti nan divès mache nan peyi a ki rankontre nan kapital la (Pòtoprens). Mezon edisyon an deja pibliye plizyè rekèy powèm ki abòde divès sijè tankou patri a, lanmou, viv ansanm, idantite ayisyèn, elatriye. Li genyen ladan li yon komite lekti ki dwe evalye tèks la e se daprè rapò ak remak komite lekti yo òganize atelye ekriti avèk otè a apre koreksyon tèks la e anvan yo diskite sou kontra a.  De (2) premye rekèy powèm pibliye yo : “ Zefele, yon powèm boula ” pa Jean Verdin Jeudi ak “ Vavari ” pa Samuel Clermont, rele Diamant Noir. 

Madi 12 fevriye 2019, Tanbou literè ak edisyon Floraison te òganize yon evènman nan Direksyon Nasyonal Liv  pou vann-siyati Vavari, rekèy powèm Samuel Clermont ekri.  

Edisyon Floraison te patisipe nan fwa literè ann Ayiti tankou Livres en Liberté, Marathon du Livre, Festival Pawoli, Festival entènasyonal literati kreyòl, pami lòt. Yo te envite nan Jeux Dits Pwezi, jedi 5 mas 2020, epi yo te ekspoze tit yo bay lektè Jakmèl yo. Jean Verdin Jeudi, yon jèn powèt, se direktè administratif mezon edisyon sa a ki pibliye ni sou non otè ni sou non piblikatè plizyè kategori zèv. 

Nan mwa desanm 2019, youn nan otè mezon edisyon sa a te envite donè 58èm edisyon Livres en Liberté, ki te òganize nan vil Ti Twou de Nip e ki te rankontre jèn ki soti nan plizyè vil nan peyi a. Lòt otè edisyon an te patisipe tankou Handgod Abraham, Christopher A. Jasmin, Jean Verdin Jeudi ak Samuel Clermont akonpaye pa de (2) lòt otè, Jacob Jean Jacques ak Adlyne Bonhomme. 

Piblikasyon senk (5) pi bon tèks ki soti nan yon konkou ekip Le Temps Littéraire te òganize nan Edisyon Floraison. 

 Piblikasyon 
 Pwezi 
 2018 : Vavari, Samuel Clermont
 2018 : Zefele, Jean Verdin Jeudi
 2019 : Ancolie, Christopher A. Jasmin
 2019 : Mamòte, Billy Doré
 2019 : Anba dra, Handgod Abraham
 2019 : Kolye an demon, Frantzley Valbrun
 2020 : Poème à l'ombre de la mondialisation, Douglas Zamor
 2020 : Limbes qui tremblent suivi de Adlyne de sel et d'eau, Adelson Elias
 2020 : À défaut d'une lettre, je t'écris un poème, Jean Verdin Jeudi
 2020 : Spirale, Carlos Molière
 2020 : Bien mal et mo contraire, Carlos Molière.

 Nouvèl 
 2020 : Kri zantray, Edoualda Blaise, Goldo Dieudonné, Mackendy Osnaq Jacquet

 Distenksyon 
 Desanm 2019, Billy Doré, otè de "Mamòte", envite donè 58yèm edisyon Livres en Liberté 

 Nòt ak referans 

 Lyen deyò 
 59yèm edisyon Livres en Liberté nan vil Aken sou rezonodwes.com
 6e edisyon de LivAkTe camping sou palmes-magazine.com

Kategori:Literati
Kategori:Mezon edisyon